**Kunfehértó Község Polgármesterének**

**ELŐTERJESZTÉSE**

Kunfehértó Község Önkormányzat Képviselő-testülete

2018. május 30. napján tartandó ülésére

**Tárgy:** A szociális étkeztetés szakmai programjának módosításáról.

Tisztelt Képviselő-testület!

A Bács-Kiskun Megyei Kormányhivatal Gyámügyi és Igazságügyi Főosztálya Szociális és Gyámügyi Osztálya hatósági ellenőrzést tartott az Önkormányzat által nyújtott szociális étkeztetés tekintetében.

Az ellenőrzés során feltárt hibaként került megjelölésre a szociális étkezés szakmai program módosításának szükségessége.

A Kormányhivatal az alábbi módostásokat kéri az Önkormányzattól:

* folyamatos oldalszámozás
* a szociális étkeztetés szakmai programjának mellékleteként az étkeztetés megállapodás mintája
* az ellátottjogi képviselő e-mail elérhetőségének aktualizálása
* térítési díjjal kapcsolatos jogorvoslati tájékoztató
* a tartási, életjáradéki és öröklési szerződés tilalmára vonatkozó rész pontosítása
* a megállapodás 16. pontját módosítani a végzésben leírtak szerint.

A megjelölt észrevételek alapján a szociális étkezés szakmai program tervezetét elkészítettük.

Kérem a Tisztelt Képviselő-testületet, hogy az előterjesztést megtárgyalni, a szakmai programot elfogadni szíveskedjék!

**Határozati javaslat:**

**Kunfehértó Község Önkormányzatának Képviselő-testülete a szociális étkeztetés szakmai programját az előterjesztés 1. számú melléklete szerinti tartalommal elfogadja.**

Határidő: 2018. július 31.

Felelős: polgármester

Értesül: szociális ügyintéző

Kunfehértó, 2018. május 16.

Huszár Zoltán